## Uredba o izmjenama i dopunama Uredbe o unutarnjem ustrojstvu Ministarstva pomorstva, prometa i veza

### NN 142/2003 (10.9.2003.), Uredba o izmjenama i dopunama Uredbe o unutarnjem ustrojstvu Ministarstva pomorstva, prometa i veza

# Vlada Republike Hrvatske

2076

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99,15/2000, 127/2000 i 59/2001) i članka 34. stavka 1.
Uredbe o načelima za unutarnje ustrojstvo tijela državne uprave (»Narodne
novine«, broj 43/2001), Vlada Republike Hrvatske je na sjednici održanoj 4.
rujna 2003. godine, donijela

## UREDBU

### o izmjenama i dopunama Uredbe o unutarnjem ustrojstvu Ministarstva pomorstva, prometa i veza

Članak
1.

U
Uredbi o unutarnjem ustrojstvu Ministarstva pomorstva, prometa i veza,
(»Narodne novine«, broj 125/2003), u članku 14. stavku 2., u podtočki a) riječi
»upravno-pravnih« zamjenjuje se riječju »pravnih«.

Članak
2.

U
naslovu iznad članka 15., riječi »upravno-pravnih« za­mjenjuje se riječju
»pravnih«.

U članku
15., riječi »upravno-pravnih« zamjenjuje se riječju »pravnih«, a iza riječi
»mjera«, dodaju se riječi »daje pravna mišljenja i objašnjenja iz područja
cestovnog prometa i cesta,«.

Članak 3.

U članku 16., riječ »prvostupanjski« zamjenjuje se s
riječju »drugostupanjski«, a riječi »Hrvatskom upravom za ceste« zamjenjuju se
riječima »Hrvatskim cestama d.o.o., Hrvatskim autocestama d.o.o., koncesijskim
društvima«.

Iza riječi »izgradnju i održavanje javnih cesta,«
dodaju se riječi »prometnu signalizaciju i opremu,«

Članak 4.

U članku 17., dodaje se novi stavak 2., koji glasi:

»Za obavljanje poslova cestovnog prijevoza
ustrojavaju se sljedeći odsjeci:

c/1 Odsjek za prijevoz putnika

c/2 Odsjek za prijevoz tereta

Iza članka 17. dodaju se novi članci 17 a) i 17 b)
koji glase:

*c/1 Odsjek za prijevoz putnika*

Članak 17 a)

Odsjek za prijevoz putnika vodi prvostupanjski
upravni postupak, provodi upravni nadzor, obavlja stručne poslove iz područja
unutarnjeg i međunarodnog cestovnog prijevoza putnika, provodi primjenu međunarodnih
ugovora, prati i analizira stanje gospodarskih subjekata u unutarnjem i međunarodnom
cestovnom prijevozu putnika, izrađuje izvješća, obavlja i druge poslove koji
proizlaze iz prirode posla, a odnose se na cestovni prijevoz putnika.

*c/2 Odsjek za prijevoz tereta*

Članka
17 b)

Odsjek
za prijevoz tereta vodi prvostupanjski upravni postupak, provodi upravni
nadzor, obavlja stručne poslove iz područja unutarnjeg i međunarodnog cestovnog
prijevoza tereta, provodi primjenu međunarodnih ugovora, prati i analizira
stanje gospodarskih subjekata u unutarnjem i međunarodnom cestovnom prijevozu
tereta, izrađuje izvješća, obavlja i druge poslove koji proizlaze iz prirode
posla, a odnose se na cestovni prijevoz tereta.

Članak
5.

U članku
36., iza riječi »od strane inspektora lučkih kapetanija« dodaju se riječi »i
kapetanija«, a iza riječi »usklađuje rad inspektora u lučkim kapetanijama«
dodaju se riječi »i kapetanijama«.

Članak
6.

U članku
51. stavak 4. briše se.

Članak
7.

Naslov
iznad članka 52. briše se.

U članku
52. riječ »Odsjek« zamjenjuje se s riječju »Odjel«, u odgovarajućem padežu.

Članak
8.

Ova
Uredba stupa na snagu danom objave u »Narodnim novinama«.

Klasa: 023-03/03-01/17

Urbroj: 5030116-03-3

Zagreb,
4. rujna 2003.

Predsjednik
**Ivica Račan,** v. r.

if !supportEmptyParas endif

Uredba, NN 142/2003-2076